Zuma ontbied ministers | Maroela Media
Zuma ontbied ministers
Pres. Jacob Zuma tydens 'n antwoordsessie in die parlement (2 November 2017). Foto: Elmond Jiyane/GCIS
Pres. Jacob Zuma het volgens berigte sy kabinet vir 'n vergadering ontbied.
eNCA berig die vergadering sal vandag plaasvind. Kabinetsvergaderings vind egter gewoonlik op Woensdae plaas. Dit kom nadat die ANC se nasionale werkkomitee (NWK) Maandagaand tot laat vergader het en die party daarna 'n verklaring uitgereik het waarin daar bevestig is die nasionale uitvoerende komitee (NUK) sal Woensdag vergader.
Daar word verwag dat daar tydens die NUK se vergadering gestem sal word of Zuma as staatshoof moet uittree. Dinge kan egter verander in die lig van die vergadering wat Zuma sopas met ministers belê het.
Zuma het Sondagaand met hoofbeamptes van die ANC vergader, maar kon nie tot 'n vergelyk kom nie. Dié vergadering het Maandagaand se NWK-vergadering tot gevolg gehad en hulle het toe besluit om die kwessie na die NUK te eskaleer.
Zuma se termyn kom eers oor sowat 13 maande tot 'n einde, maar die druk op hom om te bedank, het die afgelope ruk skerp toegeneem.
Opposisiepartye het ook geëis dat Zuma nie toegelaat word om die staatsrede Donderdagaand te lewer nie.
Daar is ook 'n moontlikheid dat dekades lange aanklagte van korrupsie en rampokkery weer teen die einde van die maand teen hom ingestel kan word deur die Nasionale Vervolgingsgesag (NVG).
Baba sterf week ná tragedie
Staatspensioen-­'reddings­boei' vir Eskom veroordeel
Jou tyd raak min meester.
Hulle gaan seker ingelig word dat as hulle in n stemming teen hom stem sal hy sorg dat hulle nie meer n sitplek op die trein het nie. Daar gaan seker ook nou n kabinet skommeling aangekondig word en al die Cyrell ondersteuners moet uit want hy het nog nie geabdikeer nie en gaan ook nie.
Hy wil hulle seker weer dreig voor hulle vergader
Almal het soveel geraamtes wat hy van weet !
Ek proe al die Moët wat ek gaan oopmaak wanneer hierdie knaap polities sneuwel??
Dit lyk asof hy nie afrikaans verstaan nie,en die staatsrede gaan n vermorsing van geld wees. Juluis Malema het dan almal gewaarsku wat gaan gebeur as hy met sy staatsrede voortgaan.